### | | | | --- | --- | | | | | --- | | **Byråd** 20. marts 2018 Sagsnr. 710-2015-26796 Dok.nr. 710-2018-59739 Sagsbehandler DPGSMI | | 49.                 Vedtagelse af lokalplan nr. 354 - Erhvervsområde i [adresse] nord - Åbent

###

|  |  |
| --- | --- |
| Tidl. politisk behandling | BY, 31.10.17, pkt. 127 |
| Forventet sagsgang | P-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage endelig stilling til
”Lokalplan nr. 354 - Erhvervsområde i [adresse] og tillæg nr. 24 til
Kommuneplan 13” for en udvidelse af erhvervsområdet i [adresse].

Formålet med lokalplanen er at give flere virksomheder
mulighed for at placere sig i [adresse], hvor der registreres en løbende
efterspørgsel efter erhvervsgrunde. Nogle af de eksisterende virksomheder, der
støder op til lokalplanområdet har ønsker om at udvide, og lokalplanen åbner
mulighed for både udvidelser af eksisterende virksomheder og etablering af nye.

Lokalplanen giver mulighed for at opføre erhvervsbygninger
med en højde på op til 25 meter. Det er væsentligt højere end de
bygningshøjder, der tillades i erhvervsområdet i øvrigt. Undtaget dog på Delta
8, hvor der er mulighed for at opføre et højhus på 10 etager og en maksimal højde
på 45 meter jf. lokalplan nr. 344.

Der ligger tre beboelsesejendomme inden for lokalplanområdet
og umiddelbart nord for [adresse] ligger endnu en beboelsesejendom. Det er en
forudsætning for lokalplanens realisering, at der ikke er boliger i
lokalplanområdet. Det betyder, at de eksisterende boliger og landbrug ved
frivillige aftaler eller gennem ekspropriation skal afvikles, før
lokalplanområdet kan udnyttes til erhvervsformål.

Forslag til ”Lokalplan nr. 354 - Erhvervsområde i [adresse]
nord og tillæg nr. 24 til Kommuneplan 13” har været i offentlig høring i
perioden 6. november 2017 til 2. januar 2018.

Der er i høringsperioden indkommet fire høringssvar.

**VURDERING**

Høringssvarene omhandler de trafikale forhold i [adresse]
Erhverv generelt, vejstøj fra motorvejen i det kommende erhvervsområde,
skiltning i forhold til naturbeskyttelseslovens regler, lokalplanområdets
påvirkning af naboejendommen nord for lokalplanområdet og grundvandsforhold.

Teknik og Kultur vurderer, at de indkomne høringssvar ikke
giver anledning til ændringer i det fremlagte lokalplanforslag.

Teknik og Kultur har i høringsperioden været i dialog med
Miljøstyrelsen og efter ønske fra Miljøstyrelsen er der tilføjet supplerende
tekst til kommuneplantillæggets rammebestemmelser og planredegørelse.

Til rammebestemmelserne er tilføjet:

”Følgende tekniske tiltag skal sikre mod forurening:

· Opbevaring af råvarer og affald på tætte belægninger og med
kontrolleret afløb.

· Sikring af, at virksomheder med udendørs opbevaring og håndtering
af materialer eller stoffer, der let udvaskes til jord og grundvand, er
passende sikret mod voldsomme klimatiske ændringer, fx at store
regnvandsmængder, der potentielt er forurenet, kan bortledes forsvarligt.

· Minimering af risiko for uopdagede spild, når tanke og
rørføringer med kemikalier etableres over jorden, med kontrolleret opsamling af
spild og kontrolprogram for anlægget.

· Parkeringspladser og kørearealer samt områder, hvor der oplagres
eller håndteres olie eller kemikalier, skal være befæstet med en tæt belægning
med fald mod afløb, hvorfra der sker kontrolleret afledning. Om muligt kan der
ske opsamling af uforurenet regnvand fra tage til genbrug i bebyggelsen til
toiletskyl el.lign.

· Olie og kemikalier skal opbevares i egnede beholdere, der enten
er dobbeltvæggede eller placeret under tag og beskyttet mod vejrlig. Beholderne
skal stå på en oplagsplads med tæt belægning uden afløb eller med
afspærringsventil og sikret mod påkørsel.

· Oplagspladsen skal være indrettet således, at spild kan holdes
inden for et afgrænset område og uden mulighed for afløb til jord, grundvand,
overfladevand og kloak. Området eller opsamlingssump skal som minimum kunne
rumme indholdet af den største opbevaringsenhed i området.”

Lucas Karlsen er suppleret med følgende tekst:

”I forbindelse med udarbejdelsen af lokalplanen og kommuneplantillægget er
alternative placeringsmuligheder af lokalplanområdet uden for OSD og NFI
undersøgt.

I [adresse] er cirka 70 % af kommunens areal udpeget som
område med særlige drikkevandsinteresser, hvor staten kortlægger grundvandets
kvalitet, mængde og naturlige beskyttelse. Alle kommunens centerbyer med
undtagelse af Ulstrup ligger i OSD områder. Omkring Ulstrup, der ligger lige
syd for [adresse] er der landskabs- og naturinteresser

Kommuneplanrammen er udlagt, så den understøtter bymønstret og
infrastrukturen med en placering tæt på E45 og det overordnede vejnet i
kommunen, hvor der også er gode pendlingsmuligheder med kollektiv trafik.

Da alle kommunens 11 centerbyer med undtagelse af Ulstrup ligger
i OSD-områder skal alternative placeringer derfor som udgangspunkt søges
indenfor den samme type by og med tilsvarende rummelighed.

Det er Favrskov Kommunes vurdering, at der ikke er
alternative placeringer for det konkrete erhvervsområde udenfor OSD- og NFI-områder.”

De tekniske tiltag er desuden tilføjet i afsnittet om
grundvand i lokalplanens redegørelse.

Forslag til ”Lokalplan nr. 354 - Erhvervsområde i [adresse]
nord og tillæg nr. 24 til Kommuneplan 13” blev godkendt som forslag af Byrådet
31. oktober 2017. Kommuneplan 2017-29 blev vedtaget af Byrådet 19. december
2017. Kommuneplantillægget til lokalplanen skal derfor vedtages som tillæg til
Kommuneplan 2017-29, hvorfor det ændrer navn til ”Tillæg nr. 3 til Kommuneplan
2017-29”.

**ØKONOMI**

Med den endelige vedtagelse af lokalplanen åbnes der mulighed
for udstykning af området og byggemodning med anlæg af vej og beplantning samt
efterfølgende grundsalg.

Udgifter til arkæologiske forundersøgelser afholdes
jordforsyningsbudgettet. Hvis der opstår behov for en egentlig arkæologisk
undersøgelse, vil udgifterne hertil være indeholdt i byggemodningsbudgettet.
Udover en forsinkelse vil det medføre en forøgelse af byggemodningsomkostningerne,
uden at det på forhånd kan siges med hvor meget.

Realisering af lokalplanen forudsætter, at Favrskov Kommune
erhverver den del af lokalplanområdet, der er privat ejet. Den endelige
vedtagelse af lokalplanen giver ekspropriationshjemmel til formål i
overensstemmelse med lokalplanen. Med den endelige vedtagelse af lokalplanen
indstiller Teknik og Kultur således samtidig, at Byrådet godkender igangsætning
af ekspropriation af matr.nr. 49a, Mike Hermansen, 52 og 61c,
alle beliggende i [adresse], [adresse].

Der gennemføres ekspropriation i de tilfælde, hvor
ejendommene ikke overdrages til Favrskov Kommune efter forhandling.

**INDDRAGELSE**

Planforslagene har i overensstemmelse med planloven været
fremlagt i offentlig høring i perioden 6. november 2017 til 2. januar 2018.

**INDSTILLING**

Direktøren for Teknik og Kultur indstiller til Byrådet:

1. At forslag til ”Lokalplan nr. 354 - Erhvervsområde i [adresse] og
tillæg nr. 24 til Kommuneplan 13” vedtages endeligt med tilføjelser til
kommuneplantillægget som aftalt med Miljøstyrelsen.

2. At ekspropriationsprocedure igangsættes med henblik på erhvervelse af de
lokalplanlagte matr.nr. 49a, Mike Hermansen, 52 og 61c alle beliggende [adresse], [adresse],
såfremt der ikke kan opnås frivillige aftaler.

**BESLUTNING**

***Planudvalget, 6. marts 2018:***

Fraværende:ingen

Ad 1: Indstilles godkendt, idet udvalget indstiller, at
miljøgodkendelser til etablering og ændring af virksomheder i lokalplanområdet
forelægges for Teknik og Miljøudvalget.

Sara Carlsen kunne med henvisning til høringssvar
fra Danmarks Naturfredningsforening ikke tiltræde indstillingen.

Ad 2: Indstilles godkendt.

Sara Carlsen kunne ikke tiltræde indstillingen.

***Økonomiudvalget, 13. marts 2018:***

Fraværende:Ingen

Indstilling 1 og 2 fra Planudvalget indstilles godkendt.

**Bilag**

|  |  |
| --- | --- |
| Forslag til lokalplan nr. 354 - Erhvervsområde i [adresse] og tillæg nr. 24 til Kommuneplan 13 | 710-2017-185602 |
| Indsendte høringssvar | 710-2018-3485 |
| Vurdering af høringssvar | 710-2017-241972 |
| Kommentarer til høringssvar fra Danmarks Naturfredningsforening vedr. grundvandsbeskyttelse i relation til forslag til Lokalplan nr. 354 | 710-2018-10977 |